*Milvus milvus*
**Црвената луња** (науч. *Milvus milvus*) — средноголема граблива птица, која е ендемски вид во Европа, северна Африка и западна Азија. Во Европа има 19.000-25.000 двојки што претставува 95% од целокупната популација. Се размножува во источните делови на Шпанија и Португалија, Средна Европа и Украина, на север до јужниот дел на Шведска, Латвија и Велика Британија, и на југ, до јужна Италија. Постои популација и во северниот дел на Мароко. Птиците од северните предели се движат јужно во зима и најчесто престојуваат во западниот дел од распространувачкиот спектар, но исто така и во источна Турција, северен Тунис и Алжир. Трите најголеми популации (во Германија, Франција и Шпанија, кои заедно имаат повеќе од 75% од светската популација) се намалија во периодот меѓу 1990 и 2000 година, односно целокупната популација се намали за речиси 20% во текот на десет години. Главните закани на црвената луња се: труењето, промените во земјоделските практики, ловот, уништувањето на шумите, крадењето на јајцата (на локално ниво) и евентуално конкуренцијата со поуспешната црна луња. Порано црвената луња ја имало во Македонија, а сега најверојатно е исчезнат вид.

Опис
----

Црвената луња е долга 60 - 66 см и има распон на крилјата 175 - 179 см; мажјаците тежат 800 - 1200 грама, а женките 1000 - 1300 грама. Таа е елегантна птица која често лебди со своите долги крилја, и го менува правецот со својата голема назабена опашка. Телото, горниот дел од опашката и крилјата ѝ се бакарноцрвена боја. Главата е посветла со сиви тонови. Белите примарни пердуви за летање се во контраст со црните краеви и темните секундарни пердуви. Освен по тежина, половите се слични, но младенчињата се жолтеникави на градите и стомакот. Огласувањето е тенок пи-пи звук.

Поведение
---------

### Исхрана

Храната на црвената луња се состои главно од мали цицачи, како глувци, млади зајци и сл. Се харни со мршите на овците и некои кокошковидни птици. Понекогаш лови птици и водоземци, како жаби,гуштери итн. Дождовниот црв e важен дел од исхраната, особено на пролет.

Поради исхраната со некои мрши, црвената луња е подложна на труење. Нелегалните стапици со отров наменети за лисиците, чавките и гавраните, понекогаш ги убиваат заштитените птици и другите животни.
На знак за тревога од страна на мајката, младенчињата ќе се заштитат така што ќе се преправаат дека се умрени, па лисиците ќе поверуваат и ќе ги остават.

### Размножување

Црвената луња е претежно седентарна птица (не е преселница) која се размножува постојано на истото место, освен популациите кои се размножуваат во посеверните краишта на Европа, па зимуваат во Шпанија. Секоја територија на гнездење може да содржи повеќе од 5 гнезда. И мажјакот и женката го градат гнездото на главниот чатал високо на дрвото, околу 12-20 метри од земјата. Гнездото го прават од гранки и го постилаат со трева и друга вегетација, но и со сè што е помеко, како овча волна, партали, хартија и сл. Тие се моногамни птици кои одгледуваат едно легло годишно, во кое снесуваат најчесто 3 јајца. Инкубацијата трае триесетина дена, а ги лежи само женката. Младенчињата го напуштаат гнездото на возраст од педесетина дена.

Поврзано
--------

* Црна луња

Наводи
------

1. ↑  Anon (2009). „Red Kite - BirdLife Species Factsheet". *2009 IUCN Red List Category*. BirdLife International. Архивирано од изворникот на 2009-01-04. Посетено на 2009-07-05.
2. ↑  Anon. „The White Kite". *Gigrin Farm - The Red Kite feeding station*. Gigrin Farm. Архивирано од изворникот 2009-02-02. Посетено на 2009-07-07.
3. 1 2  Pugh, Effyn. „The Red Kite". *birdsofbritain.co.uk*. Birds of Britain. Архивирано од изворникот на 2010-01-30. Посетено на 2009-10-26.
4. ↑  „Wildlife crime soars". *The Herald Series*. 12 September 2007. Архивирано од изворникот на 2014-12-13. Посетено на 6 July 2009. In Didcot, poisoned rabbits were laid out as bait disguised as road-kill, targeting red kites
5. ↑  Anon. „Red Kite". *Animal Corner*. Animal Corner. Посетено на 26 October 2009.
6. 1 2  Anon. „Scotland's Wildlife: Red Kite". *BBC Scotland outdoors articles*. BBC. Посетено на 26 October 2009.

Надворешни врски
----------------

|  |  |
| --- | --- |
| Ризница | „Црвена луња" на Ризницата ? |

* Friends of Red Kites - Details about the reintroduced kites in the Derwent Valley, Gateshead
* ARKive - images and movies of the red kite *(Milvus milvus)* Архивирано на 26 февруари 2008 г.
* BBC Wales Nature - Red Kite footage
* BBC Report about this bird's redemtion in UK culture from a hated *shithawk* to a beloved bird
* The Welsh Kite Trust - includes UK breeding reports Архивирано на 30 декември 2007 г.
* About Red Kites - includes latest figures available in UK
* Red Kites in the Chilterns - Details about the reintroduced kites in the Chilterns Архивирано на 24 ноември 2020 г.
* Red Kites in Yorkshire
* Red Kites in Berkshire (Berkshire Ornithological Club) - 2006/2007 Survey Архивирано на 11 декември 2013 г.
* Adult and juvenile Red Kite wing identification images (PDF; 5.6 MB) by Javier Blasco-Zumeta & Gerd-Michael Heinze -  Архивирано на 12 октомври 2013 г.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh99011640
* ISNI: 0000 0004 0636 9132
* GND: 4178524-1
* BNF: cb13573517q (податоци)

 |

 |